b"\n_START_ARTICLE_\nFC Groningen\n_START_SECTION_\nHist\xc3\xb2ria\n_START_PARAGRAPH_\nEl FC Groningen va ser fundat el 16 de juny de 1971 per la Groningen Football and Athletics Association (GVAV, fundada el 26 de gener de 1921)._NEWLINE_Fou l'equip d'on sorgiren els germans Koeman, Ronald Koeman i Erwin Koeman, amb els quals el club assol\xc3\xad classificar-se per la Copa de la UEFA per primer cop la temporada 1982/83. La seva millor temporada a l'Eredivisie fou el 1990/91 en qu\xc3\xa8 acab\xc3\xa0 tercer._NEWLINE_El seu actual estadi \xc3\xa9s l'Euroborg amb capacitat per la 20.000 espectadors. Fins al desembre de 2005 jugava a l'Oosterpark Stadion, on romangu\xc3\xa9 durant 72 anys i que tenia una capacitat per a 12.500 espectadors."